_:ne667db37baa24e62980ab4b8f86add9fxb0
<http://schema.org/articleBody>
"«Είναι ο δικός μας άνθρωπος, είναι ο πολιτικός ηγέτης μας, είναι και φίλος, είναι και αδελφός μας», τόνισε για τον Φρέντη Μπελέρη ο πρόεδρος της Ένωσης Χειμαρριωτών, κ. Θοδωρής Γκούμας, μιλώντας στα Παραπολιτικά 90,1 και στην εκπομπή «Κεντρικό μαγκαζίνο», με τον δημοσιογράφο Γιώργο Πιέρρο.\r\n «Η αποφυλάκισή του δίνει ξανά ώθηση στους Χειμαρριώτες και είναι και μια αναπτέρωση του ηθικού», είπε επίσης, σημειώνοντας πως «από τη νέα του θέση ως ευρωβουλευτής θα μπορεί να βοηθήσει πολύ περισσότερο την ελληνική μειονότητα, πηγαίνοντας τα ζητήματά της στην καρδιά του Ευρωκοινοβουλίου».\r\n Μεταξύ άλλων, τόνισε:\r\n Με αφορμή την αποφυλάκιση του Φρ. Μπελέρη\r\n Θ. ΓΚΟΥΜΑΣ: Είναι πολύ μεγάλη η χαρά μας, γιατί μετά από 16 μήνες ο Φρ. Μπελέρης κατάφερε να επιστρέψει στη Χειμάρρα να δει τους ανθρώπους που τον ανέδειξαν δήμαρχο και που τον εμπιστεύτηκαν. Ζήσαμε πολύ συγκινητικές στιγμές και πρέπει να αναλογιστούμε ότι όσες χαρές περάσαμε το προηγούμενο χρονικό διάστημα, είτε με την εκλογή του ως δημάρχου είτε με την εκλογή του ως ευρωβουλευτή, ήταν χωρίς αυτόν. Είναι ο δικός μας άνθρωπος, είναι ο πολιτικός ηγέτης μας, είναι και φίλος, είναι και αδελφός μας. Η αποφυλάκισή του δίνει ξανά ώθηση στους Χειμαρριώτες και είναι και μια αναπτέρωση του ηθικού, γιατί είχαν πρόσφατα μια εκλογική διαδικασία κατά την οποία όλο το αλβανικό κράτος και παρακράτος βρέθηκε για ακόμα μία φορά απέναντί μας.\r\n Θ. ΓΚΟΥΜΑΣ: Ο Φρέντης εδώ και πολλά χρόνια είναι αυτός ο οποίος κατήγγειλε σταθερά όλες τις μεθοδεύσεις του αλβανικού κράτους στη Χειμάρρα για την υφαρπαγή των περιουσιών μας. Θα συνεχίσει στο ίδιο μοτίβο, παρόλο που αυτή τη στιγμή τα καθήκοντά του τον καλούν να είναι στις Βρυξέλλες. Η Χειμάρρα είναι ένα κομμάτι μέσα του πολύ ηχηρό και δεν μπορεί να σταματήσει να ασχολείται με αυτό και είναι και ένα τεράστιο αποκούμπι και για τον απλό κόσμο. Ο απλός κόσμος όλα αυτά τα χρόνια, όποτε αντιμετώπιζε οποιοδήποτε πρόβλημα με τα περιουσιακά του δικαιώματα ή οτιδήποτε άλλο στη Χειμάρρα, απευθυνόταν στον Φρέντη και ο ίδιος είχε ταχθεί στο πλευρό των ανθρώπων να λύσει τα προβλήματά τους. Σίγουρα είναι μια αναπτέρωση του ηθικού μας και σίγουρα από τη νέα του θέση ως ευρωβουλευτής θα μπορεί να βοηθήσει πολύ περισσότερο την ελληνική μειονότητα, πηγαίνοντας τα ζητήματά της στην καρδιά του Ευρωκοινοβουλίου."
<https://www.parapolitika.gr/ellada/article/1445951/proedros-enosis-heimarrioton-sta-parapolitika-901-i-apofulakisi-beleri-anapteronei-to-ithiko-mas-i-heimarra-einai-polu-ihiro-kommati-mesa-tou/>